
Europarlamentarul Cristian Terheș, ales în Parlamentul European în 2019 pe lista 
PSD, anunţă că demisionează din PNŢCD. Acesta a fost anunţat deja pe lista AUR 
la alegerile europarlamentare din 2024 

Către 
PNȚCD Sălaj 


Dragi colegi, 
Subsemnatul Cristian Terheș, membru PNȚCD, în baza art. 16 alin. (2) din Legea 14/2003 și 


a art. 19 alin. (4) din Statutul PNȚCD îmi depun prin prezenta demisia din PNȚCD, cu efect 
imediat, din data de 30.11.2023. 

națiune și luptei pentru arepturi. 


În această familie am învăţat istoria care nu se învață, din păcate, la școală și am cunoscut 
rolul pe care liderii Partidului Naţional Român din Transilvania l-au avut pentru apărarea 
drepturilor naţionale și individuale ale românilor ardeleni și făurirea Marii Uniri, precum și 
rolul pe care liderii Partidului Țărănesc din vechiul Regat l-au avut în împroprietărirea 
țăranilor. 


Chiar dacă a fost scos în afara legii de comuniști, PNȚ a continuat să trăiască în mintea și 
sufletul fiecărui român liber, fiind primul partid politic înregistrat după căderea 
comunismului. 


După 2004 am fost unul dintr-un grup foarte restrâns de naționali-țărăniști, unii din SUA, 

alții din România, care s-au opus în justiție schimbării numelui PNȚCD în PPCD, lucru ce se 
poate regăsi în Registrul Partidelor Politice. Ca urmare a acestei acțiuni s-a reușit salvarea 
cel puțin a numelui partidului. 


Candidatura la europarlamentare în 2019 am acceptat-o tocmai cu gândul că vom putea 
readuce partidul și valorile naționale în politica românească, pentru a apăra România de 
tăvălugul neomarxist-globalist. 


În 2020 la alegerile locale în Sălaj PNȚCD a candidat pe siglă proprie. A fost meritul și 
sacrificiul fiecăruia dintre voi că în doar 6 săptămâni, pornind de la 2 oameni, am reușit să 
avem candidați în majoritatea localităţilor și să obținem 9 consilieri locali. 


Am cerut de atunci la nivel central să deschidem partidul și să începem crearea de 


organizaţii peste tot în ţară, însă nu s-a dorit acest lucru. 


În 2022 am aflat cu toţii că partidul este efectiv jefuit și delapidat cu sute de mii de lei 
anual, sub privirile pasive ale organelor statului. Am fost desemnat personal de către CNC- 
ul din 06.05.2022 să exercit acțiunea în răspundere (cf. art. 220 Cod Civil) contra celor 
responsabili de aceste prejudicii aduse partidului, însă mult lăudata justiție română nu 
motivează de 6 luni hotărârea de suspendare a acțiunii în răspundere față de cei care au 
prăduit și jefuit partidul, ca să o pot contesta. Indiferent de cât va dura, deoarece procesele 
pe care le-am început vor merge până la capăt, PNȚCD-ul va trebui eliberat de cei care-l țin 
captiv pentru a fi redat României. 


Până când aceste litigii se vor finaliza, PNȚCD-ul, datorită orgoliilor unor persoane care au 
decis să ia partidul pe nume propriu și pentru beneficiul propriu (sprijiniți și de unii dovediţi 
că au făcut poliție politică în perioada comunistă), este blocat în a putea oferi soluția 
națională („patriotismul luminat”, după cum spunea Maniu) de care societatea românească 


are nevoie în acest moment de cumpănă fără precedent. 


Mulți români îmi scriu că vor să se implice, însă nu-i pot angrena într-un proiect politic unde 


nu există transparenţă și responsabilitate financiară, și de la care an de an AEP-ul confiscă 

care nimeni nu vrea sa raspunaa. 


Decizia mea de a părăsi PNȚCD în contextul actual reprezintă pasul necesar pentru a 
continua lupta pentru drepturile fundamentale și naționale alături de oameni care vor să se 
implice consecvent într-un proiect politic care să reflecte cu adevărat datoria față de naţiune 
și determinarea în apărarea drepturilor și libertăților fundamentale ale tuturor românilor. 


Cristian Terheș 


